സേലം - വിക്കിപീഡിയ

# സേലം

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

സേലം
സേലം
വിക്കിമാപ്പിയ‌ -- 11.6698° N 78.113° E
ഭൂമിശാസ്ത്ര പ്രാധാന്യം | പട്ടണം
രാജ്യം | ഇന്ത്യ
സംസ്ഥാനം | തമിഴ്‌നാട്
ജില്ല | സേലം
ഭരണസ്ഥാപനങ്ങള്‍ | കോര്‍പ്പറേഷന്‍
മേയര്‍ | രേഖ പ്രിയദര്‍ശിനി
വിസ്തീര്‍ണ്ണം | 94ചതുരശ്ര കിലോമീറ്റര്‍
ജനസംഖ്യ | 693,236 (2001)
ജനസാന്ദ്രത | 7060/ച.കി.മീ
കോഡുകള്‍ • തപാല്‍ • ടെലിഫോണ്‍ | 636 xxx +91 427
സമയമേഖല | UTC +5:30
പ്രധാന ആകര്‍ഷണങ്ങള്‍ |

തമിഴ്‌നാട്ടിലെ ഒരു വലിയ ജില്ലയാണു സേലം (തമിഴ്: சேலம; ആംഗലേയം: Salem) (ഉച്ചാരണം (സഹായം·വിവരണം)) നാലുവശങ്ങളും വന്മലകാളാല്‍ ചുറ്റപ്പെട്ടുകിടക്കുന്നതു എന്നര്‍ത്ഥമുള്ള ശൈലം എന്ന വാക്കില്‍ നിന്നൊ അഭയസ്ഥാനം എന്ന അസൈലം(asylum) വാക്കില്‍ നിന്നോ ആണു ഈ പേരുണ്ടായതെന്നു കരുതുന്നു, സേലം മാങ്ങ, സേലം സ്റ്റീല്‍ എന്നിവ ഈ സ്ഥലപ്പേരില്‍ അറിയപ്പെടുന്ന വസ്തുക്കളാണു. സേലം ജില്ലയുടെ ആസ്ഥാനം സേലം നഗരം.

## [തിരുത്തുക] ജില്ല

സേലം ജില്ല

1965 ല്‍ സേലത്തെ വകുത്ത് സേലം, ധര്‍മ്മപുരി എന്നീ ജില്ലകള്‍ക്കു രൂപം നല്‍കി. ധര്‍മ്മപുരിജില്ലയില്‍ ഹോസുര്‍, കൃഷ്ണഗിരി, ഹരൂര്‍, ധര്‍മ്മപുരി എന്നീ താലൂക്കുകളും പുതുതായി ചേര്‍ത്തു.

1997 ല്‍ സേലത്തെ വിഭജിച്ച് സേലം ജില്ലയില്‍ നിന്നും നാമക്കല്‍ എന്നീ ജില്ലകള്‍ക്കു രൂപം നല്‍കി.നാമക്കല്‍ ജില്ലയില്‍ നാമക്കല്‍,തിരുചെങ്കോട്‌, രാസിപുരം പരമത്തിവേലൂര്‍ എന്നീ നാലു താലൂക്കുകളും പുതുതായി വന്നു . ഈ രണ്ടു വിഭജനങ്ങല്‍ക്കു മുന്‍പുവരെ തമിഴ്‌നാട്ടിലെ എറ്റവും വലിയ ജില്ലയായിരുന്നു സേലം. 1998 ല്‍ വാളപ്പാടി എന്ന പുതിയ താലൂക്കും കൂടെ രൂപീകരിക്കപ്പെട്ടതോടെ സേലം ജില്ലയില്‍ ഇപ്പൊള്‍ മൊത്തം സേലം, യേര്‍ക്കാട്‌, വാളപ്പാടി, ആത്തുര്‍, ഓമല്ലൂര്‍, മേട്ടൂര്‍, ശങ്കെരി, ഗംഗവല്ലി എന്നീ 9 താലൂക്കുകളാണു ഉള്ളത്‌.

## [തിരുത്തുക] ഭൂമിശാസ്ത്രം

നാലു ചുറ്റും മാനം മുട്ടുന്ന ഗിരിനിരകള്‍, ഒരു അണു സ്പ്ഫൊടനത്തെ വരെ തടുത്തു നിര്‍ത്താനുള്ള ശേഷിയുണ്ടു. അതുകൊണ്ടു തന്നെയാകണം പൂര്‍വികര്‍ ഇതിനു സെയിലം എന്നു പറഞ്ഞിരുന്നത്‌. പണ്ടത്തെക്കലത്തെ ഇത്‌ ഒരു സൈനിക അക്രമണവുമാകാം. വടക്കു നാഗര്‍മല, തെക്കു ജെരഗമല, പടിഞ്ഞാറു കാഞ്ചന മല കിഴക്കു ഗൊടുമല. പിന്നെ ഇവയെ ബന്ധിപ്പിക്കുന്ന ചെറുതും വലുതുമായ മറ്റു മലകള്‍. ഇത്രയുമായാം സേലത്തിന്റെ അതിരുകളായി. നടുക്കു ക്കൂടെ ഒഴുകുന്ന തിരുമണി മുത്താര്‍ സേലം നഗരത്തെ രണ്ടായി വിഭജിക്കുന്നു.

യേര്‍ക്കാട്‌ മലകളില്‍ നിന്നുമുള്ള നഗരദൃശ്യം

## [തിരുത്തുക] നഗരം

തമിഴ്‌നാട്ടിലെ 5-‍മത്തെ വലിയ നഗരമാണു്. അഗ്രഹാരം എന്നറിയപ്പെടുന്ന പഴയ ആവാസകേന്ദ്രത്തിന് ചുറ്റുമാണ് ഇവിടത്തെ നഗരം ആദ്യകാലത്തില്‍ സ്ഥിതി ചെയ്തിരുന്നത്. ഇതിനടുത്താണ് പഴയ ബസ് സ്റ്റാന്‍ഡുകള്‍. അഗ്രഹാരവീഥികള്‍ക്ക് വീതി കുറവായിരുന്നതും ജനപ്പെരുപ്പം കൂടിയതും നഗരത്തെ മറ്റു ഭാഗത്തേയ്ക്ക് പറിച്ചു നടാന്‍ നിര്‍ബന്ധിതമാക്കി. പിന്നീട് ഒരു പുതിയ ബസ് സ്റ്റാന്‍ഡ് 1992- ല് നിലവില്‍ വന്ന ശേഷം ഇപ്പോള്‍ നഗരം കൂടുതലും ഈ പുതിയ ബസ് സ്റ്റാന്‍ഡിനെ കേന്ദ്രീകരിച്ചാണ്. നഗരത്തിന്റെ മധ്യത്തിലൂടെ മദ്രാസിലേയ്ക്കുള്ള ദേശീയപാതയും ബ്രോഡ്ഗേജ് റെയില്‍ പാതയും കടന്നു പോകുന്നു.

## [തിരുത്തുക] ചരിത്രം

ശിലായുഗത്തിലെ വരെ ഇവിടെ മനുഷ്യര്‍ ജീവിച്ചിരുന്നതിനു തെളിവുകളുണ്ട്‌. ചരിത്രമെഴുതൗന്നതിനു മുന്‍പെയുള്ള സംസ്കാര രീതികളും പലിയൊലിതിക്‌(ശിലാരേഖകള്‍) കാലത്തെയും നിയൊലിത്തിക്‌ കാലത്തെയും അവശിഷ്ടങ്ങളും ചാരക്കൂമ്പാരവും ഇന്നും ചരിത്രവിദ്യാര്‍ത്ഥികള്‍ക്ക്‌ അമൂല്യമായ ദൃശ്യമാണ്‌.

## [തിരുത്തുക] ചരിത്രത്തിന്റെ ചുരുക്കം

പത്താം നൂറ്റാണ്ടില്‍ നിര്‍മ്മിക്കപ്പെട്ട പ്രസിദ്ധമായ കൈലാസനാഥര്‍ കോവില്‍

ക്രി. മു. 3ആം നൂറ്റാണ്ടു. ഭോഗരുടെ കാലഘട്ടം. തമിഴിലെ പേരുകേട്ട സിദ്ധനായിരുന്നു. പിന്നിട്‌ ജൈനന്മാരും ബുദ്ധമതക്കരും എത്ത്തി.

ക്രി. പി. ഒന്നാം നൂറ്റാണ്ടു. ക്രിസ്തുമത കാലഘട്ടത്തെ സമയത്ത്‌ സാംസ്കാരികമായും വാണിജ്യപരമയും വിനിമയങ്ങള്‍ നിലനിന്നിരുന്നതിനു തെളിവായി ഇവിടതെ കൊനേരിപ്പട്ടിയില്‍ നിന്നു റൊമാ സമ്രാജ്യ കാലത്തെ വെള്ളി നാണയങ്ങള്‍ കണ്ടെടുത്തിട്ടുണ്ടു. (റൊമിലെ തിബെരിയുസ്‌ ക്ലൗദിചെസ്‌ നിറൊ Tiberiyus Claudices Nero (37-68))

ക്രി. പി. 2ആം നൂറ്റാണ്ടില്‍ പാണ്ട്യരാജാക്കന്മാര്‍ സേലം കൈയ്യടക്കി. ഇതിനടുത്തുള്ള്‌ സുഖവാസകേന്ദ്രമായിരുന്ന കൊള്ളി മലയിലായിരുന്നു പാണ്ട്യരജാവയിരുന്ന [പാണ്ട്യന്‍ നെടുഞ്ചെഴിയന്‍ കനൈകല്‍ ഇരുമ്പുറൈ]യുടെ ആസ്ഥാനം

4-ാ‍ം നൂറ്റാണ്ടൊടുകൂടി പല്ലവന്മാര്‍ ഇവിടം പിടിച്ചെടുത്തു. 200 വര്‍ഷങ്ങള്‍ കൊണ്ടു പല്ലവന്മാര്‍ ശൈവത സിദ്ധാന്തത്തോട്‌ അടുത്തു തുടങ്ങി. മഹേന്ദ്രവര്‍മ്മ പല്ലവന്റെ കാലത്തു ഇതിനു ആക്കം കൂടി യെങ്കിലും 7-ാ‍ം നൂറ്റണ്ടൊടടുത്തു [നരസിംഹ പല്ലവന്റെ] കാലത്തു ബുദ്ധ മതവും ജൈനമതവും ശക്തിക്ഷയം സംഭവിച്ചു തുടങ്ങിയിരുന്നു. 8-ാ‍ം നൂറ്റാണ്ടില്‍ പാണ്ട്യന്മാര്‍ സേലം വീണ്ടും അവരുടെ കാല്‍കീഴിലാക്കി. 9-മത്തെ നൂറ്റാണ്ടു വീണ്ടും പല്ലവന്മാര്‍ ഭരിച്ചു. 10-ഉം 11-ഉം ചാഴന്മാരും ഭരിച്ചു. 12-മ്‌ നൂറ്റാണ്ടില്‍ ഹൊയ്സാലര്‍ അവരുടെ രജ്യവികസനത്തിന്റെ ഭാഗമായി തെക്കോട്ട്‌ പിടിച്ചടക്കല്‍ തുടങ്ങിയപ്പൊള്‍ ആദ്യം ഇരയായതു സേലമാണു. ഇവരുടെ ഭരണം 14 മത്തെ നൂറ്റാണ്ടുവരെ തുടര്‍ന്നെങ്കിലും ഇതിനിടയില്‍ പാണ്ട്യര്‍ സേലത്തിന്റെ ചില ഭാഗങ്ങള്‍ കൈക്കലാക്കിയിരുന്നു. ചാലൂക്യരുമായി പാണ്ട്യര്‍ വൈവാഹിക ബന്ധം സ്ഥാപിച്ചപ്പോള്‍ അവരുടെ ശക്തി വര്‍ദ്ധിക്കുകയും ചാലുക്യരുമായി ചേര്‍ന്നു സേലം പിടിച്കെടുക്കുകയും ചെയ്തു. ചലൂക്യരാണു പിന്നിട്‌(15 നൂറ്റാണ്ടു) ഇവിടം ഭരിച്ചിരുന്നത്‌. 16-ം നൂറ്റാണ്ടില്‍ മദുര നയികന്മാര്‍ ഭരിച്ചു, ഇതില്‍ ശ്രദ്ധേയനായതു കൃഷ്ണദേവരായനായിരുന്നു, ആത്തൂരിലെ കോട്ടയും നഗരവും ഇദ്ദേഹമാണു പണികഴിപ്പിച്ചതു. ചെന്നൈയിലേക്കുള്ള രജവീഥിക്കിന്നു അലങ്കാരമാണീ കോട്ട. 17-ം നൂറ്റാണ്ടിലെ കുത്തഴിഞ്ഞ ഭരണക്രമങ്ങള്‍ മൂലം പല നാട്ടു നേതാക്കളും ജന്മിമാരും ചെറിയ ചെറിയ ഭാഗങ്ങള്‍ ഭരിച്ചു പോന്നു.ഗട്ടി മുതലിയാര്‍ ഇവരില്‍ ശ്രദ്ധേയനണു. ഇദ്ദേഹത്തിന്റെ കലാത്താനു പ്രസിദ്ധമായ കൈലാസ നാഥര്‍ കോവില്‍ അതിന്റെ പുരാതന അവസ്ഥയില്‍നിന്നും ഇന്നതെ രീതിയിലേക്കു പുതുക്കി പണി കഴിപ്പിച്ചത്‌ അദ്ദേഹമാണു. ഈ ക്ഷേത്രത്റ്റിന്റെ ചില ഭാഗങ്ങള്‍ പത്താം നൂറ്റാണ്ടിലാണുണ്ടാക്കപ്പെട്ടത്‌.

18-ം നൂറ്റാണ്ടില്‍ സേലം ഹൈദരലിയുടേയും ടിപ്പു സുല്‍ത്താന്റെയും കൈവശമായി. എന്നാല്‍ ബ്രിട്ടിഷുകാര്‍ ഒരു വലിയ അട്ടിമറിയിലൂടെ ടിപ്പുവിനെ കൊന്നു സാമ്രാജ്യം മുഴുവന്‍ കൈക്കലാക്കുകയായിരുന്നു. അന്നു മുതല്‍ സ്വാതന്ത്രലബ്ധി വരെ ബ്രിട്ടിഷുകാര്‍ ഇതു സ്വന്തമാക്കി വച്ചു. ബ്രിട്ടിഷുകാരുടെ ഭരണത്തിന്റെ ഭാഗമായി നിരവധി വിദ്യാലയങ്ങളും പള്ളികളും വീഥികളും പണികഴിപ്പിച്ചു, അടുത്തുള്ള ഒരു മലയായ [[[യേര്‍കാട്]]ഒരു വേനല്‍ക്കാല വിശ്രമസ്ഥലമാക്കി മാറ്റിയതവരാണു. ബ്രിട്ടിഷുദ്യോഗത്ഥരുടെ മക്കള്‍ പടിച്ചിരുന്ന മോണ്ട്‌ഫോര്‍ട്ട്‌ വിദ്യാലയം ലോകപ്രശസ്ഥമണു. ഇന്നും പല ആംഗലേയരുടെ മക്കളും ഇവിടെ പടിക്കുന്നുണ്ട്‌.

സ്വാതന്ത്ര്യത്തിനു ശേഷം സേലം ഒരു പ്രത്യേക സംസ്ഥാനമായിരുന്നു എന്നാല്‍ 1951 ല്‍ അന്നത്തെ മൈസ്സൂര്‍ സംസ്ഥാനവും(ഇന്നത്തെ കര്‍ണാടക) മദ്രാസ്‌(തമിഴ്‌നാട്‌) സംസ്ഥാനവും തമ്മില്‍ വാളപ്പാടിടന്ന ഗ്രാമ കൈമാറ്റത്തില്‍ സേലത്തെ രണ്ടിലേക്കുമായി ലയിപ്പിക്കുകയായിരുന്നു.

## [തിരുത്തുക] ഭ്രരണ സംവിധാനം

സേലം ഒരു കോര്‍പ്പറേഷന്‍ ആണു. 1770 ല്‍ തന്നെ നികുതി(റവന്യു) സംവിധാനം കാര്യക്ഷമമായി പ്രവര്‍ത്തിച്കിരുന്നു. 1772 ല്‍ സേലം ജില്ലക്കു ആദ്യമായി ജില്ലാ കളക്ടര്‍ ഉണ്ടായി. ആംഗലേയനായിരുന്ന് കിന്‍ഡെര്‍സ്ലേയ്‌(Kindersley)

എന്‍. മതിവാണന്‍. ഐ. പി. എസ്‌. ആണിപ്പോഴത്തെ കളക്ടര്‍.

## [തിരുത്തുക] കൃഷി, വ്യ്‌വസായം,വാണിജ്യം

## [തിരുത്തുക] കൃഷി

കൃഷിയാണു ഈ ജില്ലയുടെ നിലനില്‍പ്പിനാധാരം. 70% ആല്‍ക്കാരും കൃഷിയിലേര്‍പ്പെട്ടിരിക്കുന്നു. വിത്തിന്റെ ഗുണനിലവാരം നിജപ്പെടുന്ന വിഭാഗങ്ങളും മണ്ണിന്റെ പഠന വിഭാഗവും ഇവിടെ പ്രവര്‍ത്തിക്കുന്നുണ്ട്‌.

ജലത്തിന്റെ ദൗര്‍ലഭ്യം മൂലം അധികം വെള്ളം ആവശ്യമില്ലാത്ത കൃഷിയാണിവിടത്തുകാര്‍ അവലംബിച്ചു വരുന്നത്‌. പരിപ്പ്‌, എള്ള്‌, പരുത്തി, തെങ്ങ്‌ എന്നിവയാണു കൂടുതലായി കണ്ടുവരുന്നത്‌. ഇടവിളകള്‍ ചെയ്യുന്ന രീതിയും കണ്ടുവരുന്നു.ലെയ്‌ ബസാര്‍ എന്ന സ്ഥലത്താണു കാര്‍ഷിക ഉല്‍പന്നങ്ങളുടെ വ്യപാരം നടക്കുന്നതു. കന്നുകാലി വളര്‍ത്തലും വളരെയധികം കര്‍ഷകര്‍ ചെയ്യുന്നുണ്ട്‌. പ്രശസ്തമായ ഒരു പാല്‍ സംസ്കരണശാല (ആവിന്‍) ഇവിടെയടുത്ത്‌ . ഇതു പാല്‍ക്കാരുടെ സഹകരണ സ്ഥാപനമാണു.

## [തിരുത്തുക] വ്യവസായം

വ്യവസായ മേഖല വലരെ സമ്പന്നമാണു

- സേലത്തെ ഇരുമ്പാലൈ എന്ന സ്ഥലത്തുള്ള്‌ ഇരുമ്പുരുക്കുശാല യില്‍ നിര്‍മ്മിക്കുന്ന 'സേലം സ്റ്റീല്‍' ലോക പ്രശസ്തമാണു. SAILന്റെ കീഴിലാണിതു പ്രവര്‍ത്തിക്കുന്നത്‌. ഇതു കൊണ്ട്‌ പലപ്പോഴും സേലത്തെ ഉരുക്കു നഗരം steel city എന്നു വിളിക്കാറുണ്ട്‌. ഒരുകാലത്തു
- സേലത്തിന്റെ ഭാഗമായിരുന്ന ധര്‍മ്മ പുരിയില്‍ എറ്റവും കൂടുതല്‍ കൃഷി ചെയ്യുന്നത മാങ്ങയാണു. പേരു കേട്ട സേലം മാങ്ങ വിദേശത്തു പോലും പ്രിയങ്കരമാണു. സേലത്തെ ഒരുകാലത്ത്‌ മാങ്ങകളുടെ നഗരം എന്നു വിലിച്കിരുന്നു. ഇന്നത്‌ പക്ഷെ കൂടുതലും യോജിക്കുന്നത്‌ ധര്‍മ്മപുരി ജില്ലയ്ക്കാണു.
- ഇന്ത്യയിലെ രണ്ടാമത്തെ മാഗ്നസൈറ്റിന്റെ നിക്ഷേപം ഇവിടെയാണു. ഉരുക്കു നിര്‍മ്മാണത്തിനു മഗ്നസൈറ്റ്‌ ഉപയോഗിക്കപ്പെടുന്നു. ഡാല്‍മിയ, ടാന്മാഗ്ഗ്‌ TANMAG(ഗവ: ) എന്നീ കമ്പനികള്‍ക്കണിവിടെ [മാഗ്നസൈറ്റ്‌][4] ഖനികള്‍ ഉള്ളതു.

## [തിരുത്തുക] വിദ്യാഭ്യാസ രംഗം

സേലം ഒരിക്കല്‍ വിദ്യാഭ്യാസപരമായി ഏറ്റവും പിന്നോക്കം നില്‍ക്കുന്ന ജില്ലയായിരുന്നു. എന്നാല്‍ ഇന്ന് മറ്റേതൊരു ജില്ലയോടും കിടപിടിക്കാവുന്നത്ര വിദ്യാഭ്യാസ സ്ഥാപനങ്ങള്‍ ഇവിടെയുണ്ട്. സംസ്ഥാനത്തിലെ ആദ്യത്തെ സ്വകാര്യ ദന്ത വൈദ്യശാസ്ത്ര കോളേജ് തുടങ്ങിയത് ഇവിടെയാണ്. വിനായക മിഷന്‍ എന്ന സമൂഹം 1984 ലാണ് അത് തുടങ്ങിയത്. പിന്നീട് അതേ സ്ഥാപകര്‍ തന്നെ വിവിധ മേഖലകളില്‍ വിദ്യാഭ്യാസ കേന്ദ്രങ്ങള്‍ തുടങ്ങുകയുണ്ടായി. ഇന്ന് സേലത്ത് 2മെഡിക്കല്‍ കോളേജ്, 20+എഞ്ചിനീയറിങ്ങ് കോളേജുകള്‍ 8 നഴ്സിങ് കോളേജുകള്‍ ഹോമിയോ മെഡിക്കല്‍ കോളേജ്, മലേഷ്യന്‍ വിദ്യാര്‍ത്ഥികള്‍ക്കായി ഒരു ഡെന്‍റല്‍ കോളേജ്, നിരവധി പോളി ടെക്നിക്കുകള്‍, അദ്ധ്യാപക പരിശീലന കേന്ദ്രങ്ങള്‍ എന്നിവ പ്രവര്‍ത്തിക്കുന്നു. സ്കൂളുകളുടെ എണ്ണം ധാരാളം വര്‍ദ്ധിച്ചിരിക്കുന്നു. പേരു കേട്ട മോണ്ട്ഫോര്‍ട്ട് റസിഡന്‍ഷ്യല്‍ സ്കൂള്‍ ഇവിടത്തെ ഏര്‍ക്കാട് മലകളിലാണ്. ഇത് ബ്രിട്ടീഷുകാര്‍ അവരുടെ കുട്ടികള്‍ക്ക് പഠിക്കാനായി സ്ഥാപിച്ചതാണ്. മറ്റൊരു റസിഡന്‍ഷ്യല്‍ സ്കൂള്‍ ആയ സേക്രഡ് ഹാര്‍ട്ട് വിദ്യാര്‍ത്ഥിനികള്‍ക്ക് മാത്രമായാണ് പ്രവര്‍ത്തിക്കുന്നത്. സേലത്തെ ഗവ. ആര്‍ട്സ് കലാലയം രാജ്യത്തെ തന്നെ ഏറ്റവും പഴക്കമുള്ള കോളേജുകളില്‍ ഒന്നാണ്.

## [തിരുത്തുക] പ്രശസ്തരായ വ്യക്തികള്‍

## [തിരുത്തുക] കൂടുതല്‍ വിവരങ്ങള്‍

- സേലത്തെക്കുരിച്ചുള്ള്‌ ഇംഗ്ലിഷ്‌ പതിപ്പു.
- സേലം ജില്ലയിലെ നിയമസഭാ ലോകസഭാ നിയോജക മണ്ടലങ്ങളും
- സര്‍ക്കാര്‍ വിജ്നാന സൈറ്റ്‌
- മാഗ്നസൈറ്റിനെക്കുറിച്ചുള്ള വിക്കി ഇംഗ്ലിഷ്‌ പതിപ്പു

| തമിഴ്‌നാട് സംസ്ഥാനം വിഷയങ്ങള്‍ | ചരിത്രം | രാഷ്ട്രീയം | തമിഴര്‍ | തമിഴ്‌
--- | ---
തലസ്ഥാനം | ചെന്നൈ
ജില്ലകള്‍ | ചെന്നൈ • കോയമ്പത്തൂര്‍ • കൂഡല്ലൂര്‍ • ധര്‍മ്മപുരി • ദിണ്ടിഗല്‍ • ഈറോഡ് • കാഞ്ചീപുരം • കന്യാകുമാരി • കരൂര്‍ • കൃഷ്ണഗിരി • മധുര • നാഗപട്ടണം • നാമക്കല്‍ • പേരാമ്പല്ലൂര്‍ • പുതുക്കോട്ട • രാമനാഥപുരം • സേലം • ശിവഗംഗ • തഞ്ചാവൂര്‍ • നീലഗിരി • തേനി • തൂത്തുക്കുടി • തിരുച്ചിറപ്പള്ളി • തിരുനെല്‍‌വേലി • തിരുവള്ളുവര്‍ • തിരുവണ്ണാമലൈ • തിരുവാരൂര്‍ • വെല്ലൂര്‍ • വില്ലുപുരം • വിരുദ നഗര്‍

പ്രധാന പട്ടണങ്ങള്‍

ആത്തൂര്‍ • ആവടി • അമ്പത്തൂര്‍ • ചെന്നൈ • കോയമ്പത്തൂര്‍ • ഗൂഡല്ലൂര്‍ • ദിണ്ടിഗല്‍ • ഈറോഡ് • കാഞ്ചീപുരം • കരൂര്‍ • കുംഭകോണം • മധുര • നാഗര്‍കോവില്‍ • നെയ്‌വേലി • പല്ലാവരം • പുതുക്കോട്ട • രാജപാളയം • സേലം • തിരുച്ചിറപ്പള്ളി • തിരുനെല്‍‌വേലി • താംബരം • തൂത്തുക്കുടി • തിരുപ്പൂര്‍ • തിരുവണ്ണാമലൈ • തഞ്ചാവൂര്‍ • തിരുവോട്ടിയൂര്‍ • വെല്ലൂര്‍ • കടലൂര്‍• തിരുച്ചെങ്കോട് • നാമക്കല്‍ • പൊള്ളാച്ചി • പഴനി

Catetgory:തമിഴ്‌നാട്

Retrieved from "http://ml.wikipedia.org../../../%E0%B4%B8/%E0%B5%87/%E0%B4%B2/%E0%B4%B8%E0%B5%87%E0%B4%B2%E0%B4%82.html"

സൂചിക: ഭൂമിശാസ്ത്രം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Deutsch
- English
- Français
- ইমার ঠার/বিষ্ণুপ্রিয়া মণিপুরী
- Nederlands
- 日本語
- Português
- Română
- Simple English
- Svenska
- தமிழ்
- Tiếng Việt